
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
6 ΑΠΡΙΛΙΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

243 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός εκ νέου της σύνθεσης των Διοικητικών Συμβου¬ 
λίων των Κρατικών Παιδικών και Βρεφονηπιακών Σταθ¬ 
μών. 1 

Σύσταση (28) θέσεων ειδικευομένων γιατρών σε Νοσηλευτικά 

Ιδρύματα. 2 

Πρόσληψη προσωπικού Ερευνητικών Προγραμμάτων. . .. 3 

Αύξηση του ύψους της πάγιας προκαταβολής και συμπλή¬ 
ρωση των πιστώσεων που θα ενεργούνται πληρωμές με 
. βάρος αυτής του Κέντρου Κοινωνικής Αποκατάστασης 

Χανσενικών.... 4 

Διαπίστωση παράτασης των συμβάσεων του προσωπικού με 

σχέση εργασίας Ιδιωτ. Δικαίου ορισμένου χρόνου.5 

Έγκριση προσωρινής πρόσληψης προσωπικού στο Ελληνικό 
Αντικαρκινικό Ινστιτούτο Νοσοκομείο «Ο ΑΓΙΟΣ ΣΑΒ¬ 
ΒΑΣ» σύμφωνα με διατάξεις του κεφ. Γ' του ΠΔ 410/88 


(Κεφ. Β' Ν. 993/79). 6 

Αναπροσαρμογή καταβαλλομένου επιδόματος βιβλιοθήκης σε 

συμβασιούχους γιατρούς του ΙΚΑ. 7 

Χορήγηση άδειας ασκήσεως επαγγέλματος Κοινωνικού Λει¬ 
τουργού στην Τέτου Ελένη του Αθανασίου. 8 

Χορήγηση άδειας ασκήσεως επαγγέλματος Κοινωνικού Λει¬ 
τουργού στην Φωτιάδου Μαρία του Βύρωνα.. 9 

Τροποποίηση άρθρου 22 Κανονισμού Μεταλλευτικών & Λα¬ 
τομικών Εργασιών. . ..10 

Μεταβίβαση αρμοδιοτήτων στους Προϊσταμένους Υπηρε¬ 
σιών, Γραμματείς Σχολών και Κοσμητειών και Γραμμα¬ 
τείς Τμημάτων του Πανεπιστημίου Ιωαννίνων.11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Γ2α/5085/89 (1) 


Καθορισμός εκ νέου της σύνθεσης των Διοικητικών Συμβουλίων 
των Κρατικών Παιδικών και Βρεφονηπιακών Σταθμών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΣΩΤΕΡΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: * 

1. Τις διατάξεις των άρθρων 4, 5 και 10 του Ν. 1232/82 
«για επαναφορά σε ισχύ, τροποποίηση και συμπλήρωση των δια¬ 
τάξεων του Ν.Δ. 4352/1964 και άλλες διατάξεις». 

2. Του άρθρου 11 του Ν. 1256/82 «για την πολυθεσία, την 
πολυαπασχόληση και την καθιέρωση ανωτάτου ορίου, απολαβών 
στο Δημόσιο Τομέα καθώς και για το Ελεγκτικό Συνέδριο, το Νο¬ 


μικό Συμβούλιο του Κράτους και άλλες διατάξεις». 

3. Τις διατάξεις του Π. Δ/τος 545/89 (Α' 231) «Μεταβίβαση 
αρμοδιότητας διορισμού μελών Διοικητικών Συμβουλίων Κρατι¬ 
κών Παιδικών και Βρεφονηπιακών Σταθμών από τους Νομάρχες 
στους Οργανισμούς Τοπικής Αυτοδιοίκησης». 

4. Την Φ. 104/Γ2γ/4446/82 (Β' 436) Κοινή απόφαση των 
Υπουργών Προεδρίας της Κυβερνήσεως και Κοινωνικών Υπηρε¬ 
σιών «Ανασύνθεση Διοικητικών Συμβουλίων, Διοικητικών Επι¬ 
τροπών - Εφορειών Φορέων Παιδικής Προστασίας», όπως αυτή 
τροποποιήθηκε και συμπληρώθηκε μεταγενέστερα. 

5. Τις αποφάσεις: α) ΔΙΟΔ/Φ7/198/952.3/88 ΦΕΚ 
746/88 τ. Β' και β) ΔΟΑ/Φ7/199/23555/89 (ΦΕΚ 767/89 
τ. Β’) με τις οποίες παρατείνεται η προθεσμία για σύσταση, σύν¬ 
θεση και ανασύνθεση συλλογικών οργάνων του Δημοσίου Τομέα, 
αποφασίζουμε: 

Καθορίζουμε εκ νέου τη σύνθεση των Διοικητικών Συμβου¬ 
λίων των Κρατικών Παιδικών και Βρεφονηπιακών Σταθμών. 

1. Η σύνθεση των Διοικητικών Συμβουλίων των Σταθμών θα 
είναι η εξής: 

α) Ένας υπάλληλος του Υπουργείου Υγείας, Πρόνοιας και 
Κοινωνικών Ασφαλίσεων ή ένας εκπρόσωπος των εργαζομένων 
τον Παιδικό και Βρεφονηπιακό Σταθμό. 

β) Ένας εκπρόσωπος της τοπικής αυτοδιοίκησης. 

γ) Ένας γονέας ή κηδεμόνας παιδιού γραμμένου στη δύναμη 
του Σταθμού. 

2. Οι πιό πάνω διορίζονται με απόφαση των Διοικητικών ή 
Κοινοτικών Συμβουλίων. Με την ίδια απόφαση ορίζονται, ο Πρό¬ 
εδρος, ο Αντιπρόεδρος και ο Ελεγκτής. 

3. Με τις αποφάσεις διορισμού των μελών των Διοικητικών 
Συμβουλίων ορίζονται και οι αναπληρωτές τους. 

4. Σε περίπτωση απουσίας ή κωλύματος του Προέδρου του 
Διοικητικού Συμβουλίου, χρέη Προέδρου εκτελεί ο Αντιπρόεδρος 
αυτού, ο οποίος αναπληρώνεται από το νόμιμο αναπληρωτή του 
Πρόεδρου. 

5. Σε περίπτωση θανάτου ή έκπτωση κάποιου μέλους Διοικη¬ 
τικού Συμβουλίου λόγω απώλειας της ιδιότητος με την οποία 
διορίστηκε ή λόγω μετάθεσης, το Διοικητικό Συμβούλιο θεωρεί¬ 
ται σε νόμιμη σύνθεση μέχρι το διορισμό του αντικαταστάτου του 
και για χρονικό διάστημα όχι πέραν του διμήνου. 

6. Σε περίπτωση ισοψηφίας των μελών του Διοικητικού Συμ¬ 
βουλίου, υπερισχύει η ψήφος του Προέδρου αυτών. 

7. Εάν ένα ή και περισσότερα μέλη των Διοικητικών Συμβου¬ 
λίων των Παιδικών και Βρεφονηπιακών Σταθμών δεν επιθυμούν 
το διορισμό τους ή δεν υπάρχουν με την προβλεπόμενη από τη 
σύνθεση ιδιότητα ή δεν προτείνονται από τα αρμόδια όργανα μέσα 
σε προθεσμία 15 ημερών, μπορούν να διορίζονται, κατά τις δια¬ 
τάξεις της παρ. 2 του παρόντος άλλα πρόσωπα (δημόσιοι υπάλ¬ 
ληλοι, δημοτικοί ή κοινοτικοί υπάλληλοι, συνταξιούχοι, πρόσωπα 

που διαχρίνονται για την κοινωνική τους δράση κ.λπ.). 

8. Χρέη.εισηγητή στα Διοικητικά Συμβούλια των Κρατικών 
Παιδικών σταθμών και των Βρεφονηπιακών Σταθμών εκτελεϊ ο 
Διευθυντής χωρίς ψήφο ή σε περίπτωση απουσίας ή κωλύματος 
αυτού ο νόμιμος αναπληρωτής του. 

9. Χρέη Γραμματέα εκτελεϊ ο διαχειριστής, εφόσον υπάρχει, σε 
αντίθετη δε περίπτωση ο Διευθυντής του Σταθμού. 

10. Κατά τα λοιπά ισχύει όπως έχει η Φ. 104/Γ2γ/4446/ 
24.6.82 απόφαση, όπως τροποποιήθηκε και συμπληρώθηκε με¬ 
ταγενέστερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Μαρτίου 1990 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ . ΕΣΩΤΕΡΙΚΟΝ 

Ν. ΘΕΜΕΛΗΣ θ. ΚΑΤΡΙΒΑΝΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Γ. ΜΕΡΙΚΑΣ 

Αριθ. Α2β/οιχ./5703 (2) 

Σύσταση (28) θέσεων ειδικευομένων γιατρών σε Νοσηλευτικά 
Ιδρύματα. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 
«Εθνικό Σύστημα Υγείας» (ΦΕΚ 143/Α/83). 

2. Την αρ. 1Ό/70ης Ολομ./18.1.90 απόφαση του Κεντρικού 
Συμβουλίου Υγείας (ΚΕΣΥ). 

3. Τις ανάγκες των Νοσηλευτικών Ιδρυμάτων στα πλαίσια του 
ΕΣΥ, αποφασίζουμε: 

Συνιστώνται και προστίθενται αντίστοιχα στον οργανισμό των 
παρακάτω Νοσηλευτικών Ιδρυμάτων της Χώρας οι παρακάτω 
θέσεις ειδικευομένων γιατρών. 

1. Ιο Θεραπευτήριο ΙΚΑ Αθηνών 

Τρεις (3) θέσεις στην ειδικότητα της Καρδιολογίας. 

2. Περ. Γεν. Νοσ. Αθηνών «ΑΛΕΞΑΝΔΡΑ» 

Δύο (2) θέσεις στην ειδικότητα της Αιματολογίας. 

3. Περ. Γεν. Νοσ. Αττικής «ΚΑΤ» 

Δύο (2) θέσεις στην ειδικότητα της Φυσικής Ιατρικής. 

4. Περ. Γεν. Αντικαρκινικό Νοσ. Πειραιά «ΜΕΤΑΞΑ» 

Δύο (2) θέσεις στην ειδικότητα της Ενδοκρινολογίας. 

5. Περ. Γεν. Νοσ. Αλεξανδρούπολης 

Τρεις (3) θέσεις στην ειδικότητα της Αιματολογίας. 

6. Περιφερειακό Παν/κό Γεν. Νοσ. Ιωαννίνων 

α) Έξη (6) θέσεις στην ειδικότητα της Νευρολογίας. 
β) Έξη (6) θέσεις στην ειδικότητα της Δερματολογίας. 

7. Νομαρχιακό Γενικό Νοσοκομείο Μεσολογγίου 

α) Δύο (2) θέσεις στην ειδικότητα της Παθολογίας, 
β) Μία (1) θέση στην ειδικότητα της Χειρουργικής, 
γ) Μία (1) θέση στην ειδικότητα της Μικροβιολογίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Μαρτίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Ν. ΘΕΜΕΛΗΣ Γ. ΑΓΑΠΗΤΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΜΕΡΙΚΑΣ 


Αριθ. Α2γ/οικ. 1560 (3) 

Πρόσληψη προσωπικού Ερευνητικών Προγραμμάτων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α. Την παρ. 5 του άρθρου 23 του Ν. 1397/83 (ΦΕΚ 143/83 
τ.Α) «Εθνικό σύστημα Υγείας». 

β. Τη με αριθ. Α2γ/368/1986 Κοινή Υπουργική απόφαση 
«Πρόσληψη προσωπικού Ερευνητικών Προγραμμάτων». 

γ. Ότι συντρέχει ανάγκη συμπληρωματικής ρύθμισης της πιο 
πάνω Υπουργικής απόφασης για την ουσιαστικότερη αξιολόγηση 
του προσωπικού που θα προσλαμβάνεται για την υλοποίηση των 
εγκεκριμένων προγραμμάτων Βιοϊατρικής Έρευνας του Υπουρ¬ 
γείου Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

Τροποποιούμε την απόφαση Α2γ/οίκ. 368/1986 (ΦΕΚ 
280/86 τ.Β) και αντικαθιστούμε την παρ. 5 της απόφασης αυ¬ 
τής ως εξής: 

1. Αρμόδιο όργανο επιλογής για την πρόσληψη επιστημονικού 
και λοιπού προσωπικού ορίζεται τριμελής Επιτροπή η οποία απο- 
τελείται από: 

α. Τον Επιστημονικό Υπεύθυνο του Ερευνητικού Προγράμμα¬ 
τος, ως Πρόεδρο. 

β. Το Δ/ντή του Τομέα στον οποίο γίνεται το Ερευνητικό Πρό¬ 
γραμμα. 

γ. Τον Πρόεδρο της Επιστημονικής Επιτροπής του Φορέα στον 
οποίο εκτελείται το πρόγραμμα. 

Στην επιτροπή μετέχουν οι νόμιμοι αναπληρωτές των οριζομέ- 
νων, όταν αυτοί κωλύονται ή απουσιάζουν. 

Σε περίπτωση που συμπίπτουν περισσότερες ιδιότητες στο 
αυτό πρόσωπο, στην Επιτροπή μετέχει μέλος του Τομέα ή της 
Επιστημονικής Επιτροπής, αντίστοιχα, που ορίζεται από τον Επι¬ 
στημονικό υπεύθυνο του Ερευνητικού Προγράμματος. 

Καθήκοντα γραμματέως εκτελεϊ υπάλληλος που ορίζεται από 
τον Πρόεδρο της Επιτροπής, η οποία λειτουργεί σύμφωνα με τους 
γενικούς κανόνες συλλογικών οργάνων. 

Για τη συγκρότηση της Επιτροπής εκδίδεται διαπιστωτική 
πράξη του Προέδρου του Δ.Σ. ή του οικείου Συλλογικού Οργάνου 
του φορέα στο οποίο εκτελείται το Πρόγραμμα. 

2. Κατά τα λοιπά ισχύει η Κοινή Υπουργική απόφαση 3Α2γ/ 
οίκ. 368/1986 / ΦΕΚ 280/86 τ.Β.). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Μαρτίου 1990 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Ν. ΘΕΜΕΛΗΣ Γ. ΑΓΑΠΗΤΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΜΕΡΙΚΑΣ 

Αριθ. Α4α/12826/89 (4) 

Αύξηση του ύψους της πάγιας προκαταβολής και συμπλήρωση 
των πιστώσεων που θα ενεργούνται πληρωμές με βάρος αυτής 
του Κέντρου Κοινωνικής Αποκατάστασης Χανσενικών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ; ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 496/74 «Περί Λογιστικού Νομικών Προσώπων 
Δημοσίου Δικαίου» όπως έχει τροποποιηθεί και συμπληρωθεί. 

β. Του άρθρου 1 του Ν.Δ. 928/71 (ΦΕΚ 144 τ.Α) «Περί καταρ- 
γήσεως συγχωνεύσεως μετατροπής ή υπαγωγής Ιδρυμάτων αρ- 

μοδιότητας Υπουργείου Κοινωνικών Υπηρεσιών εις έτερα Ιδρύ¬ 
ματα του αυτού Υπουργείου». 

γ. Του Π.Δ. 27/4.2.85 (ΦΕΚ 10/4.2.85 τ.Α) «Περί μετα¬ 
τροπής του Κέντρου Χανσενικών του Νοσοκομείου Λοιμωδών 
Νόσων σε ΝΠΔΔ με την επωνυμία «Κέντρο Κοινωνικής Αποκα¬ 
τάστασης Χανσενικών». 

2. Την αριθμ. Δ4α/3474/1.8.89 κοινή απόφαση των Υπουρ¬ 
γών Οικονομικών και Υγείας, Πρόνοιας και Κοινωνικών Ασφα¬ 
λίσεων περί «Σύστασης Πάγιας προκαταβολής στο Κέντρο Κοι¬ 
νωνικής Αποκατάστασης Χανσενικών». 

3. Το απόσπασμα πρακτικών της αριθμ. 18/15.11.89 συνε¬ 
δρίασης του Διοικητικού Συμβουλίου του πιο πάνω Ιδρύμα¬ 
τος. 

4. Τις συνθήκες λειτουργίας του, αποφασίζουμε: 

1. Αυξάνουμε το ύψος της πάγιας προκαταβολής που έχει συ- 
στηθεί στο Κέντρο Κοινωνικής Αποκατάστασης Χανσενικών με 
την (2) σχετική κοινή απόφασή μας από το ποσό των δρχ. 
200.000 σε δρχ. 500.000. 

2. Συμπληρώνουμε την ανωτέρω (2) σχετική κοινή Απόφαση 
και ορίζουμε και τις με κωδικούς αριθμούς εξόδων 0412, 0413, 
0419, 0881, 0887, 0888, 0889, 0891, 0892, 0896, 0899, 
1129, 1259 1261, 1272/1292, 1293, 1311, 1312, 1313, 
1349, 1381, 1899, 7111, 7112, 7127, 7129 και 9162 πι¬ 
στώσεις του προϋπολογισμού εξόδων του σε βάρος των οποίων θα 
ενεργούνται πληρωμές δαπανών από την πάγια προκαταβολή. 

3. Οι πιστώσεις για προμήθειες θα καλύπτουν δαπάνες μέχρι 
του ποσού που δεν απαιτείται κατά νόμο πρόχειρος ή δημόσιος 
διαγωνισμός. 

Κατά τα λοιπά ισχύει η Κοινή Απόφαση Δ4α/3474/ 
1.8.89. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Φεβρουάριου 1990 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. 8. ΚΟΙΝ. ΑΣΦΑΛΙΣΕΩΝ 

Γ. ΑΓΑΠΗΤΟΣ Γ. ΜΕΡΙΚΑΣ 

-♦- 

Αριθ. Δία/οικ. 8110 (5) 

Διαπίστωση παράτασης των συμβάσεων του προσωπικού με 
σχέση εργασίας Ιδιωτ, Δικαίου ορισμένου χρόνου. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Κεφ. Β' του Ν. 993/79 σε συνδυασμό με 
αυτές των άρθρων 8 και 9 του Ν. 1476/84 και του άρθρου 14 
του Ν. 1735/87. 

2. Τις αριθ. 346/9.6.88 και 531/12.9.88 εγκριτικές Πρά¬ 
ξεις του Υπουργείου Προεδρίας της Κυβέρνησης. 

3. Τις αριθ. Δ1α/23011/7.7.88, 23498/12.7.88, 
23948/15.7.88, 23949/15.7.88, 35808/1.11.88 και 
37803/25.11.88 αποφάσεις πρόσληψης φυλάκων - εργατών - 
απολυμαντών, καθαριστριών. 

4. Τις διατάξεις του άρθρου 12 του Ν. 1835/89. 

5. Τις αριθ. Δία/οικ. 11560/13.4.89 και Δ1α/23880/ 
6.6.89 Κοινές Υπουργικές αποφάσεις. 

6. Τις αριθ. Δία/οικ. 23581/1.6.89 (φΕΚ 475/Β/89) και 
Δ1α/24835/13.6.89 (ΦΕΚ 484/Β/89 διαπιστωτικές Πρά¬ 
ξεις του Υπουργού Υγείας, Πρόνοιας και Κοιν. Ασφαλίσεων. 

7. Τις αριθ. Δ1α/42892/8.12.89 και Δ1α/6620/20.2.89 
Κοινές Υπουργικές αποφάσεις. 

8. Τις ρυθμίσεις της 6/4.1.90 Π.Υ.Σ., διαπιστώνουμε: 

Ότι συντρέχουν οι προϋποθέσεις για την παράταση των συμ¬ 
βάσεων του παρακάτω προσωπικού, που υπηρετεί στο Υπουργείο 
Υγείας, Πρόνοιας και Κοιν. Ασφαλίσεων και έχει προσληφθεί για 
να εξνπηρετήσει απρόβλεπτες και επείγουσες ανάγκες του 


Υπουργείου, μέχρι 14.3.1990, επειδή οι ανάγκες που εξυπηρε¬ 
τεί το προσωπικό αυτό εξακολουθούν να υφίστανται και δεν μπο¬ 
ρούν να καλυφθούν από το υπηρετούν τακτικό προσωπικό λόγω 
του περιορισμένου αριθμού, ούτε με απόσπαση από άλλες Δημό¬ 
σιες Υπηρεσίες, ως εξής: 

Α' ΦΥΛΑΚΩΝ 

1. Συρράκου Παναγιώτη από 13.11.89 

2. Ασημακόπουλου Αλέξανδρου από 13.11.89 

3. Αγοραστόπουλου Γεωργίου από 13.11.89 

4. Δούκα Γεώργιου από 13.11.89 

5. Χανιά Ιωάννη από 13.11.89 

6. Δρακόπουλου Ιωάννη από 13.11.89 

7. Φράγκου Φραγκίσκου από 13.11.89 

8. Φιλιππίδη Κων/νου από 13.11.89 

9. Ραφαηλίδη Γρηγόρη από 18.11.89 

10. Τριάντη Σπύρου από 18.11.89 

11. Μουστόγιαννη Κων/νου από 18.11.89 

12. Τσέλιου Χρήστου από 18.11.89 

13. Παππά Νικόλαου από 18.11.89 

14. Τσίτσα Γεώργιου από 25.12.89 
Β’ ΕΡΓΑΤΩΝ 

1. Μιχελακάκη Ιωάννη από 13.11.89 

2. Αλεβίζου Μιχάλη από 13.11.89 

3. Χαραμή Στέλιου από 13.11.89και μέχρι 31.1.90 που πα¬ 
ραιτήθηκε 

4. Αργυρόπουλου Δημήτριου από 13.11.89 

5. Ματζανά Γεώργιου από 13.11.89 
Γ’ ΑΠΟΛΥΜΑΝΤΩΝ 

1. Αντωνίου Σπύρου από 11.11.89 

2. Κρύου Γεώργιου από 25.11.89 

3. Παρώνη Κων/νου από 25.11.89 

4. Στάθη Ευαγγελίας από 18.11.89- 

Γ ΚΑΘΑΡΙΣΤΡΙΩΝ . 

1. Τσιλογιάννη Θεοδώρας από 2.3.90 

2. Ρουμπάνη Αργυρής από 2.3.90 

3. Σιάφαρη Μαρίας από 2.3.90 

4. Παναγιωτοπούλου Δήμητρας από 2.3.90 

5. Μπαράκου Μαρίας από 2.3.90 

6. Κατσαρού Ελένης από 3.3.90 

7. Λεβέντη Παρασκευής από 3.3.90 

8. Αποστολοπούλου Βασιλικής από 3.3.90 

9. Γεώργοπούλου Παρασκευής από 3.3.90 

10. Δουλάμη Αικατερίνης από 3.3.90 

11. Αποστολοπούλου Παν/τας από 4.3.90 

12. Κελαϊδή Κων/νας από 4.3.90 

13. Παντελίδου Ελένης από 4.3.90 

14. Χαμπέοπυ Πολυξένης από 4.3.90 

Αριθμός βεβαιώσεων Υ.Ε.Ε. 8076/15.12.89, 1487/ 
27.2.90, 1877/16.3.90. 

Η απόφαση αυτή να δημοσιευθεί στην Εφημερίδα της Κυβερνή- 
σεως. “ ... 

Αθήνα, 5 Μαρτίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΜΕΡΙΚΑΣ 

--♦- 

Αρι θ. Δ2γ 128 83 (6) 

Έγκριση προσωρινής πρόσληψης προσωπικού στο Ελληνικό 
Αντικαρκινικό Ινστιτούτο Νοσοκομείο «Ο ΑΓΙΟΣ ΣΑΒΒΑΣ» 
σύμφωνα με διατάξεις του κεφ. Γ' του ΠΔ 410/88 (Κεφ. Β' Ν. 
993/79). 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Κεφ. Γ' του Π.Δ. 410/88 (Κεφ. Β' Ν. 
993/79). 

2. Την αριθ. 50/23.3.90 Πράξη της Επιτροπής Υπουργών 
με την οποία εγκρίθηκε η προσωρινή πρόσληψη προσωπικού στο 
Ελληνικό Αντικαρκινικό Ινστιτούτο Νοσοκομείο «ΑΓΙΟΣ ΣΑΒ¬ 
ΒΑΣ». 

3. Τις απρόβλεπτες και επείγουσες λειτουργικές ανάγκες του 
Νοσ/μείου. 

4. Τα αριθ. 738/Φ. 1154, 910/18.1.90 και 3895/1154 - 
910/28.3.90 έγγραφα του Ελληνικού Αντικαρκινικού Ινστιτού¬ 
του Νοσοκομείου «Ο ΑΓΙΟΣ ΣΑΒΒΑΣ» και την αριθ. 10/ 
12.1.90 απόφαση του Διοικητικού Συμβουλίου του Ιδρύμα¬ 
τος. 

5. Το γεγονός ότι οι συγκεκριμένες ανάγκες δεν μπορούν να 
καλυφθούν από το υφιστάμενο μόνιμο ή με σχέση εργασίας Ιδιω¬ 
τικού δικαίου προσωπικό της Υπηρεσίας ή με απόσπαση προσω¬ 
πικού από άλλες δημόσιες υπηρεσίες, αποφασίζουμε: 

1. Εγκρίνουμε την προσωρινή πρόσληψη του παρακάτω προ¬ 
σωπικού σύμφωνα με τις παραπάνω διατάξεις στο Ελληνικό 
Αντικαρκινικό Ινστιτούτο Νοσοκομείο «Ο ΑΓΙΟΣ ΣΑΒΒΑΣ» για 
χρονικό διάστημα μέχρι οκτώ (8) μήνες από την ημερομηνία 
ανάληψης υπηρεσίας, προκειμένου να αντιμετωπισθούν απρόβλε¬ 
πτες και επείγουσες λειτουργικές ανάγκες ως εξής: 

1) Δύο (2) Βιολόγων για την εκπόνηση ερευνητικών Προ¬ 
γραμμάτων 

2) Ενός (1) Φυσικού - Τμήματος φυσικής Ιατρικής 

3) Ενός (1) Μηχανολόγου - Μηχανικού 

4) Τεσσάρων (4) Τεχνολόγων Ραδιολογίας - Ακτινολογίας 

5) Τεσσάρων (4) Τεχνολόγων Ιατρικών Εργαστηρίων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Απριλίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΜΕΡΙΚΑΣ 

-♦- 

Αριθ. Φ21/οικ. 1764 (7) 

Αναπροσαρμογή καταβαλλομένου επιδόματος βιβλιοθήκης σε 
συμβασιούχους γιατρούς του ΙΚΑ. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τη διάταξη της παρ. 2 του άρθρου 30 του Ν. 1397/83. 

2. Τη διάταξη της παρ. 1 του άρθρου 1 του Ν. 1471/84. 

3. Την 46226/7906/8.5.85 (ΦΕΚ 302/Β/20.5.85) από¬ 
φαση των Υπουργών Οικονομικών και Υγείας, Πρόνοιας και 
Κοινωνικών Ασφαλίσεων. 

4. Την Δ2β/οικ. 26079/89 (ΦΕΚ 585/Β/89) απόφαση του 
Υπουργού Υγείας, Πρόνοιας και Κοινωνικών Ασφαλίσεων. 

5. Την πρόταση της Διοίκησης του ΙΚΑ σχετικά με την ανα¬ 
προσαρμογή του επιδόματος βιβλιοθήκης και για τους με σχέση 
εργασίας ιδιωτικού δικαίου νοσοκομειακούς γιατρούς του ΙΚΑ, 
αποφασίζουμε: 

Το επίδομα για δαπάνες βιβλιοθήκης που χορηγείται σύμ¬ 
φωνα με τα ανωτέρω σχετικά και στους απασχολουμένους σε νο¬ 
σοκομεία του ΙΚΑ γιατρούς με σχέση εργασίας ιδιωτικού δικαίου, 
αναπροσαρμόζεται σε 20.000 δρχ. το μήνα από 1ης Μμρτίου 
1990. 

Η απόφαση αυτή να δημοσιευθεί στην Εφημερίδα της.Κυβερνή- - 
σεως. 

Αθήνα, 28 Μαρτίου 1990 

Ο ΥΠΟΥΡΓΟΣ 

Γ. ΜΕΡΙΚΑΣ 


Αριθ. Γ6α/932 (8) 

Χορήγηση άδειας ασκήσεως επαγγέλματος Κοινωνικού Λειτουρ¬ 
γού στην Τέτου Ελένη του Αθανασίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/932/30.3.1990 έχει χορηγηθεί στην 
Τέτου Ελένη του Αθανασίου άδεια ασκήσεως επαγγέλματος Κοι¬ 
νωνικού Λειτουργού. 


Αθήνα, 30 Μαρτίου 1990 

Με εντολή Υπουργού 
Ο Διευθυντής 
ΧΑΡ. ΠΑΠΑΔΟΠΟΥΛΟΣ 


- 4 - 

Αριθ. Γ6α/934 (9) 

Χορήγηση άδειας ασκήσεως επαγγέλματος Κοινωνικού Λειτουρ¬ 
γού στην Φωτιάδου Μαρία του Βύρωνα. 


Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και Κοινω¬ 
νικών Ασφαλίσεων Γ6α/934/30.3.1990 έχει χορηγηθεί στην 
Φωτιάδου Μαρία του Βύρωνα άδεια ασκήσεως επαγγέλματος 
Κοινωνικού Λειτουργού. 


Αθήνα, 30 Μαρτίου 1990 

Με εντολή Υπουργού 
Ο Διευθυντής 
ΧΑΡ. ΠΑΠΑΔΟΠΟΥΛΟΣ 



Αριθ. Δ8/Γ/Φ17/οικ. 6443 (10) 

Τροποποίηση άρθρου 22 Κανονισμού Μεταλλευτικών & Λατομι¬ 
κών Εργασιών. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α) Τις διατάξεις του άρθρου 26 του Ν. 1428/84 «Εκμετάλ¬ 
λευση λατομείων αδρανών υλικών και άλλες διατάξεις», με το 
οποίο αντικαταστάθηκε το άρθρο 162 του Ν. Δ/τος 210/73 
«περί Μεταλλευτικού Κώδικα». 

β) Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

γ) Τις διατάξεις του Π.Δ/τος 437/85 «Καθορισμός και ανα¬ 
κατανομή αρμοδιοτήτων Υπουργείων». 

δ) Τις διατάξεις του Π. Δ/τος 381/89 «Οργανισμός του 
Υπουργείου Βιομηχανίας Ενέργειας και Τεχνολογίας». 

ε) Την οδηγία των Συμβουλίων των Ευρωπαϊκών Κοινοτήτων 
της 19ης Σεπτεμβρίου 1983 για την προστασία των εργαζομέ¬ 
νων από τους κινδύνους που οφείλονται στην έκθεσή τους στον 
αμίαντο κατά τη διάρκεια της εργασίας (83/477 ΕΟΚ). 

στ) Την απόφαση του Υπουργού Ενέργειας και Φυσικών Πό¬ 
ρων II - 5η/Φ17402/12.12.84 «Κανονισμός Μεταλλευτικών 
και Λατομικών Εργασιών». 

.ζ) Τις διατάξεις της παρ. 1 του άρθρου 12 του Π. Δ/τος 
70α/88 «Προστασία των εργαζομένων που εκτίθενται σε αμία¬ 
ντο κατά την εργασία». 

η) Το έγγραφο του Τεχνικού Επιμελητηρίου Ελλάδος 1618/ 
16.3.90, αποφασίζουμε: 

1. Τροποποιούμε την παρ. 1 του άρθρου 22 της απόφασης του 
Υπουργού Ενέργειας και Φυσικών Πόρων με αριθμό II - 5η/ 
Φ17402/12.12.84 «Κανονισμός Μεταλλευτικών και Λατομι- 

κών Εργασιών» και ορίζουμε σαν μέση χρονική σταθμισμένη 
οριακή τιμή συγκέντρωσης ινών αμιάντου, εκτός από κροκιδό- 
λιθο και αμοζίτη του πίνακα 1 της παραπάνω διάταξης, την τιμή 
των 1,00 ινών ανά επί 3 αέρα. 

2. Η τροποποίηση αυτή ισχύει από 1.1.1990. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Μαρτίου 1990 

Ο ΥΠΟΥΡΓΟΣ 

ΠΑΥΛΟΣ ΣΑΚΕΛΛΑΡΙΔΗΣ 
-♦- 

Αριθ. 8095 * ' ■ (11) 

Μεταβίβαση αρμοδιοτήτων στους Προϊσταμένους Υπηρεσιών, 
Γραμματείς Σχολών και Κοσμητειών και Γραμματείς Τμημά¬ 
των του Πανεπιστημίου Ιωαννίνων. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
Έχοντας υπόψη: 

α) Τις διατάξεις του άρθρου 11 παρ. 3 εδάφ. στ' και ζ και άρ¬ 
θρου 50 παράγρ. 8 του Ν. 1268/82. 

β) Τις διατάξεις του άρθρου 16 του Ν. 641/1977. 
γ) Την υπ’ άριθ. Β1/331/4.8.1982 Υπουργική Απόφαση 
(ΦΕΚ 581). 

δ) Την από 1.3.90 απόφαση της Συγκλήτου του Πανεπιστη¬ 
μίου, που καταχωρήθηκε στο υπ’ αριθμ. 687 και υπό ιδία ημερο¬ 
μηνία πρακτικό συνεδρίασης αυτής, και 

ε) Την ανάγκη αποκέντρωσης για την ταχύτερη διεκπεραίωση 
των διοικητικών υποθέσεων του Ιδρύματος, αποφασίζουμε: 

Άρθρο 1 

Μεταβιβάζουμε την αρμοδιότητα υπογραφής εγγράφων στους 
Προϊσταμένους Υπηρεσιών, Γραμματείς Σχολών και Κοσμη¬ 
τειών και Γραμματείς Τμημάτων ως εξής: 

Α' Στον Προϊστάμενο Γραμματείας: 

Συμπληρώνουμε την Πρυτανική μας Πράξη αριθμ. 8802/ 
27.3.1989 (ΦΕΚ 272/17.4.89 τ.Β') και μεταβιβάζουμε στον 
Προϊστάμενο Γραμματείας και τις εξής αρμοδιότητες: 

α) Υπογραφής χρηματικών ενταλμάτων τακτικών ποσού άνω 
των 200.000 δρχ. και μέχρι 300.000 δρχ. για τις λειτουργικές 
ανάγκες των Τμημάτων και Υπηρεσιών του Πανεπιστημίου, πά¬ 
ντοτε μέσα στα πλαίσια των εγκεκριμένων πιστώσεων από τα αρ¬ 
μόδια όργανα του Ιδρύματος. Μέχρι του ποσού των 200.000 
δρχ. υπογράφονται από τον Προϊστάμενο της Δ/νσεως Οικονομι¬ 
κών ΥΠηρεσιών. Άνω του ποσού των δρχ. 300.000 δρχ. μέχρι 
του ποσού των 1.000.000 δρχ. υπογράφονται από τον Αντιπρύ- 
τανη Οικονομικού Προγραμματισμού και Ανάπτυξης, με συ¬ 
μπλήρωση της Πρυτανικής μας Πράξης αριθμ. 8737/27.3.89 
(ΦΕΚ 272/17.4.89 τ.Β') και ανάθεση σ’ αυτόν της παραπάνω 
αρμοδιότητας. Αν οι δαπάνες αφορούν σε λειτουργικές ανάγκες 
των Εργαστηρίων, σπουδαστηρίων, κλινικών, ισχύουν τα παρα¬ 
πάνω. 

β) Υπογραφής πράξεων για την έκδοση ενταλμάτων προπλη¬ 
ρωμής, όταν το ύψος τους είναι πάνω από 200.000 δρχ. και δεν 
υπερβαίνει τις 300.000 δρχ. μέσα στα πλαίσια των εγκεκριμέ¬ 
νων για κάθε Υπηρεσία και Ακαδημαϊκή μονάδα πιστώσεων. Μέ¬ 
χρι του ποσού των 200.000 δρχ. υπογράφονται από τον Προϊ¬ 
στάμενο της Δ/νσεως Οικονομικών Υπηρεσιών. 

γ) Να εγκρίνει και προεγκρίνει δαπάνες μέχρι 200.000 δρχ., 
ύστερα από αιτήματα και για τις λειτουργικές ανάγκες των Διοι¬ 
κητικών Υπηρεσιών (Δημόσιες Σχέσεις, Γραμματείες Συλλογι¬ 
κών Οργάνων, Ταχυδρομείο κ.λπ.). Με την παράγραφο αυτή, 
τροποποιείται εν μέρει η παράγρ. β(7) και β(8) της Πρυτανικής 
μας Πράξης αριθμ. 8737/27.3.89 (ΦΕΚ 272/17.4.89 τ.Β'). 
Β. Στον Προϊστάμενο της Διευθύνσεως Διοικητικού; 
α) Εγγράφων προς το Υπηρεσιακό Συμβούλιο, με τα οποία ζη¬ 
τείται γνώμη περί προαγωγής, εντάξεων, μετατάξεων διοικητι¬ 


κού εν γένει προσωπικού. 

β) Ερωτημάτων προς το Υπηρεσιακό Συμβούλιο για τη χορή¬ 
γηση κανονικών αδειών, απουσίας με αποδοχές και αδειών απου¬ 
σίας χωρίς αποδοχές στο διοικητικό και τεχνικό προσωπικό. 

γ) Εγγράφων που αφορούν στην υπηρεσιακή κατάσταση του 
διοικητικού και τεχνικού προσωπικού, όπως π.χ. διορισμούς, μο¬ 
νιμοποιήσεις, προαγωγές, ανανεώσεις συμβάσεων κ.λπ. 

δ) Εγγράφων προς το ΙΚΑ για τη γνωστοποίηση των ημερών 
απουσίας των επί συμβάσει υπαλλήλων, για τη χορήγηση σ’ αυ¬ 
τούς αναρρωτικής άδειας και κάθε σχετικό με το θέμα αυτό έγ¬ 
γραφο. 

ε) Εγγράφων έκδοσης και θεώρησης βιβλιαρίων νοσηλείας του 
πάσης φύσεως προσωπικού του Πανεπιστημίου. 

στ) Εγγράφων για τη χορήγηση αναρρωτικών αδειών απου¬ 
σίας στο πάσης φύσεως προσωπικό του Πανεπιστημίου, εγγρά¬ 
φων που αφορούν σε παραπομπή στην αρμόδια Υγειονομική Επι¬ 
τροπή, ως και εγγράφων για τη χορήγηση αδειών απουσίας στο 
Διοικητικό και Τεχνικό Προσωπικό, εκτός εάν πρόκειται για 
υπαλλήλους που εκτελούν χρέη Προϊσταμένων Υπηρεσιών, οπότε 
τα σχετικά έγγραφα υπογράφονται από τον Προϊστάμενο Γραμ¬ 
ματείας. 

ζ) Την επικύρωση του γνησίου των υπογραφών του Προσωπι¬ 
κού του Πανεπιστημίου, ως και την επικύρωση των αντιγράφων 
παντός εγγράφου των Υπηρεσιών, εφόσον η αρμοδιότητα αυτή 
δεν ανήκει σε άλλη Υπηρεσία. 

Σημειώνεται ότι ορισμένες από τις παραπάνω αρμοδιότητες εί¬ 
χαν μεταβιβαστεί στον Προϊστάμενο Γραμματείας με την Πρυτα¬ 
νική Πράξη αριθμ. 8802/27.3.89 (ΦΕΚ 272/17.4.89, τ.Β'). 

Γ. Στον Προϊστάμενο της Δ/νσεως Οικονομικών Υπηρε¬ 
σιών: 

α) Εγγράφων προς τους Δημόσιους Οργανισμούς και Υπουρ¬ 
γεία για οικονομικά θέματα του Ιδρύματος σε εκτέλεση αποφά¬ 
σεων των αρμοδίων οργάνων. 

β) Εγγράφων με τα οποία αποστέλλονται προς θεώρηση στον 
Επίτροπο του Ελεγκτικού Συνεδρίου Νομαρχίας Ιωαννίνων χρη¬ 
ματικά εντάλματα, ως και την υπογραφή πάσης επί του θέματος 
τούτου σχετικής αλληλογραφίας. 

γ) Εγγράφων προς το Δημόσιο Ταμείο για τη μεταφορά πι¬ 
στώσεων στην Τράπεζα της Ελλάδος. 

δ) Εντολών ανοίγματος ενεγγίων πιστώσεων στην Τράπεζα 
της Ελλάδος με όλα τα απαραίτητα δικαιολογητικά, δηλ. αιτή¬ 
σεις εγκρίσεως για τη χορήγηση άδειας εισαγωγής, ως και κάθε 
έγγραφο που έχει σχέση με την εισαγωγή ή εξαγωγή οργάνων 
και λοιπών ειδών του Πανεπιστημίου, συμβάσεις προμηθειών με 
προμηθευτές κ.λπ. 

ε) Εγγράφων στην Τράπεζα της Ελλάδος για την πληρωμή 
προμήθειας. 

στ) Εγγράφων προς την αυτή ως άνω Τράπεζα για παράταση 
πιστώσεων. 

ζ) Εγγράφων προς τα Εμπορικά και Βιομηχανικά Επιμελητή¬ 
ρια, σχετικά με τη θεώρηση προτιμολογίων. 

η) Εγγράφων προς Τελωνεία και προς Εκτελωνιστές, σχετικά 
με τον εκτελωνισμό οργάνων του Πανεπιστημίου. 

θ) Εγγράφων προς το Υπουργείο Παιδείας ή άλλη αρμόδια 
Υπηρεσία για τη χορήγηση βεβαίωσης περί εγχωρίου ή μη κατα¬ 
σκευής οργάνων για τις ανάγκες του Πανεπιστημίου. 

ι) Εγγράφων προς το Υπουργείο Παιδείας για χρηματοδότηση 
εκ του Τακτικού Προϋπολογισμού ως και των έργων εξοπλισμού 
των Τμημάτων και λοιπών μονάδων του προϋπολογισμού δημο¬ 
σίων επενδύσεων μέσα στα πλαίσια των εγκεκριμένων πιστώ¬ 
σεων. 

ια) Εγγράφων προς αναδόχους προμηθευτές του Πανεπιστη¬ 
μίου με τα οποία ανακοινώνονται η κατακύρωση των μειοδοτι¬ 
κών διαγωνισμών, αποφάσεις των αρμοδίων οργάνων ως και 
κάθε σχετικό με τις προμήθειες αναλώσιμων και μη ειδών, θέμα. 

ιβ) Εγγράφων αποστολής εγγυητικών επιστολών των οποίων 
έληξε η ισχύς. 

ιγ) Εγγράφων αποστολής δικαιολογητικών διαγωνισμών σε 

δικαιούχους προμηθειών στους οποίους δεν κατεκυρώθη η προ¬ 
μήθεια ειδών. 

ιδ) Καταθέσεων στο όνομα του Πανεπιστημίου, εντολών που 
λαμβάνονται από τα Δημόσια Ταμεία και τις Τράπεζες και οι 
οποίες προέρχονται από εντάλματα πληρωμών του Υπουρ¬ 
γείου. 

ιε) Εγγράφων προς τις Υπηρεσίες και το Τμήμα του Ιδρύματος 
επί θεμάτων αρμοδιότητας Οικονομικής Υπηρεσίας. 

ιζ) Εγγράφων προς τις Υπηρεσίες και τα Τμήματα, Τομείς 
κ.λπ. του Ιδρύματος με τα οποία ανακοινούνται αποφάσεις των 
οργάνων του Πανεπιστημίου, σχετικά με οικονομικά θέματα και 
κοινοποιούνται εγκύκλιοι ομοίως σχετικές με οικονομικά θέματα. 

ιη) Πράξεων για τη χορήγηση οικογενειακών επιδομάτων 
μετά την υποβολή των απαιτούμενων δικαιολογητικών στην 
Υπηρεσία. 

ιθ) Βεβαιώσεων επί των καταστάσεων οδοιπορικών εξόδων, 
κ) Την επικύρωση αντιγράφων κάθε εγγράφου που κατατίθε¬ 
ται στην Οικονομική Υπηρεσία. 

κα) Βεβαιώσεων αποδοχών ευ γέυει του προσωπικού, ως και 
βεβαιώσεων αποδοχών περί αμοιβών του προσωπικού για την 
υποβολή τους στην Οικονομική Εφορία ή άλλη Υπηρεσία. 

Δ. Στον Προϊστάμενο της Τεχνικής Υπηρεσίας: 
α) Εγγράφων προς τους αναδόχους έργων, μελετών και εργα¬ 
σιών συντήρησης, μετά την κατακύρωση των οικείων διαγωνι¬ 
σμών από τα αρμόδια όργανα, με τα οποία κοινοποιούνται οι απο¬ 
φάσεις των Προϊσταμένων Αρχών, εγκρίσεως πρωτοκόλλων 
κ.λπ. 

β) Εγγράφων με τα οποία κοινοποιούνται προς τους αναδει- 
χθέντες μελετητές αποφάσεις των Προϊσταμένων Αρχών περί 
εγκρίσεως μελετών κ.λπ. 

γ) Εγγράφων προς το Υπουργείο Παιδείας για τη χρηματοδό¬ 
τηση από τον προϋπολογισμό δημοσίων επενδύσεων των εγκεκρι¬ 
μένων κτιριακών έργων και μελετών και μέσα στα πλαίσια των 
εγκεκριμένων πιστώσεων. 

δ) Εγγράφων προς Δημόσιους Οργανισμούς ως π.χ. Ο.Τ.Ε., 
Δ.Ε.Η., Οργανισμούς Τοπικής Αυτοδιοίκησης για τρέχοντα θέ¬ 
ματα με τα οποία δεν δεσμεύεται σε οτιδήποτε το Πανεπιστήμιο. 

ε) Πράξεων περί συγκρότησης επιτροπών από τεχνικούς υπαλ¬ 
λήλους για παρακολούθηση ή εκτίμηση ή παραλαβή έργων. 

στ) Πράξεων για την έγκριση μελετών έργων επισκευής και 
συντήρησης ως και νέων έργων για τα οποία προϋπολογίζεται 
δαπάνη μέχρι 1.000.000 δρχ., υπό τον όρο ότι περιλαμβάνεται 
στο εγκεκριμένο πρόγραμμα εκτέλεσης έργων και έχει διατεθεί η 
σχετική δαπάνη. 

ζ) Βεβαιώσεων ή πιστοποιητικών πείρας, 
η) Πράξεων κατακύρωσης μειοδοτικών διαγωνισμών έργων 
προϋπολογισμού μελέτης μέχρι του, δι’ υπουργικής απόφασης 
καθοριζομένου ορίου, εντός του οποίου επιτρέπεται η διενέργεια 
πρόχειρου μειοδοτικού διαγωνισμού, εφόσον η αρμοδιότητα αυτή 
δεν έχει μεταβιβασθεί σε άλλο όργανο, πέραν τούτου και μέχρι 
του ορίου εντός του οποίου γίνονται δεκτοί με προφορική δημο¬ 
πρασία εργολήπτες - εμπειρογνώμονες, οι πράξεις κατακύρωσης 
υπογράφονται από τον Προϊστάμενο Γραμματείας. 


Δ1) Στον Προϊστάμενο του Γραφείου Εκτελέσεως Έργων της 
Τεχνικής Υπηρεσίας: 

Όλης της σχετικής αλληλογραφίας και πράξεων αρμοδιότη¬ 
τας κατά Νόμο της Διευθύνουσας τα έργα Υπηρεσίας. 

Δ2) Στον Προϊστάμενο του Γ ραφείου Συντάξεως και ελέγχου 
Μελετών της Τεχνικής Υπηρεσίας. 

Όλης της σχετικής αλληλογραφίας και πράξεων αρμοδιότη¬ 
τας κατά Νόμο της Διευθύνουσας τις μελέτες Υπηρεσίας. 

Ε. Στους Γραμματείς Σχολών και Κοσμητειών: 

α) Την κοινοποίηση στα Τμήματα εγγράφων τρεχούσης φύ- 
σεως. 

β) Των υπογραφών πληροφοριακών εγγράφων. 

ΣΤ. Στους Γραμματείς των Τμημάτων: 

α) Την κοινοποίηση προς τα μέλη του Τμήματος εγγράφων 
τρεχούσης φύσεως, εγκυκλίων κ.λπ. 

β) Την προσυπογραφή μετά του Πρύτανη και του Προέδρου 
του Τμήματος των πρωτοτύπων πτυχίων. 

γ) Την υπογραφή των πάσης φύσεως πιστοποιητικών, αντι¬ 
γράφων πτυχίων, διδακτορικών διπλωμάτων, πλην των προορι- 
ζομένων για το εξωτερικό, τα οποία υπογράφει ο Πρύτανης ή ο 
νόμιμος αναπληρωτής του, ως και την επικύρωση των παρα¬ 
πάνω τίτλων. 

δ) Την υπογραφή πληροφοριακών εγγράφων επί αιτήσεων. 

ε) Τη θεώρηση του γνησίου της υπογραφής μελών ΔΕΠ του 
Τμήματος στην περίπτωση έκδοσης βεβαιώσεων συμμετοχής 
φοιτητών σε εξετάσεις ή βεβαιώσεων παρακολούθησης μαθημά¬ 
των. 

στ) Την υπογραφή των Ειδικών Δελτίων Φοιτητικού Εστιατο¬ 
ρίου και τη θεώρηση των Βιβλιαρίων περίθαλψης των φοιτητών. 

ζ) Την υπογραφή εγγράφων προς τις Υπηρεσίες του Προέδρου- 
σε εκτέλεση αποφάσεων των συλλογικών οργάνων του Τμήμα¬ 
τος. 

η) Την υπογραφή και κοινοποίηση εγγράφων που έχει υπογρά¬ 
ψει ο Πρόεδρος του Τμήματος και τα οποία θα φέρουν την ένδειξη 
«ακριβές αντίγραφο». 

θ) και τυχόν άλλες αρμοδιότητες που έχει ο Γραμματέας της 
Σχολής. 

Άρθρο 2 

α) Ο Πρύτανης ή ο νόμιμος αναπληρωτής του, δικαιούται να 
ζητεί να υπογράφει ο ίδιος, κατά την κρίση του, οιοδήποτε εκ 
των, στο προηγούμενο άρθρο, αναφερομένων πράξεων ή εγγρά¬ 
φων ή με εντολή αυτού ο Προϊστάμενος Γραμματείας για τις πε¬ 
ριπτώσεις Β, Γ και Δ. 

β) Σε περίπτωση κωλύματος ή απουσίας των υπό στοιχεία Β, 
Γ, Δ, Ε και ΣΤ των Προϊσταμένων οι αρμοδιότητες ασκούνται 
από τους κατά Νόμο αναπληρωτές τους. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Ιωάννινα, 13 Μαρτίου 1990 

Ο Πρύτανης 
ΔΗΜΗΤΡΙΟΣ ΓΛΑΡΟΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.ΟΟ'έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

.. . - · . . ΐ 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» » 

» 

Β' 

» 

12.500 

Υ) 

» » 

» 

Γ 

» 

5.000 

δ) 

» » 

» 

Δ' 

» 

12.000 

ε) 

» » 

» 

Αναπτυξιακών Πράξεων 

» 

9.500 

στ) 

» » 

» 

Ν.Π.Δ.Δ. 

» 

5.000 

ζ) 

» » 

» 

ΠΑΡΑΡΤΗΜΑ 

» 

3.000 

η) 

» » 

» 

Δελτ. Εμπ.& Βιομ. Ιδ. 

» 

6.000 

θ) 

» » 

» 

Αν. Ειδικού Δικαστηρίου 

» 

1.500 

ι) 

» » 

» 

Α.Ε. &Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















